Trude Viola Antonsen

Trude Viola Antonsen, fra 2020 Trude Viola Nordli (født 15. april 1969 i Ramnes) er en norsk lokalpolitiker for Arbeiderpartiet. Hun var varaordfører i Re kommune i Vestfold fra 2011 til 2015. 

Antonsen hadde tidligere sittet én periode i Re kommunestyre (2007–2011) og én periode i kommunestyret i den tidligere Våle kommune. I perioden 2015–2019 var hun menig medlem av kommunestyret i Re. Hun var også medlem av fylkestinget i Vestfold denne perioden.

Da Re og Tønsberg kommuner blei slått sammen fra valget i 2019, blei Antonsen valgt inn i Tønsberg kommunestyre og fikk vervet som leder for utvalg for helse, mestring og velferd.

Antonsen var i periodene 2009–13 og 2017–21 Arbeiderpartiets femte vararepresentant til Stortinget for Vestfold. Fra 2021 er hun tredje vararepresentant.

Antonsen var i mange år daglig leder av kjøttprodusenten Grøstad Gris. I 2020 blei hun partner i rådgivnings- og rekrutteringsbyrået People Vestfold.

Referanser 

 TV2s velgerguide; besøkt 14. april 2013.
 Biografi på Stortingets nettsted; besøkt 14. april 2013.
 «Derfor blir det et spennende valg», Re-avisa (udatert); besøkt 14. april 2013.

Ap-politikere i Vestfold
Lokalpolitikere i Re
Lokalpolitikere i Våle
Personer fra tidligere Re kommune
Personer fra Tønsberg kommune
Fødsler i 1969